สาม 9 สู่ความมั่งคั่ง ในทองคำ ตอนที่ 4
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

...นพ.กฤชรัตน์ หิรัญยศิริ
คําที่ 4 นักลงทุน Gold Futures จะต้องเข้าใจก็คือ Forced Close แปลเป็นไทยว่า “การบังคับปิดสถานะ” คำนี้เป็นสิ่งที่นักลงทุนไม่มีใครอยากเจอ และไม่อยากพบแต่ต้องทำความเข้าใจเพื่อให้รู้ และจะได้ลงทุนอย่างมีหลักการถูกต้อง 
การบังคับปิดสถานะ จะเกิดขึ้นเมื่อระดับเงินค้ำประกัน (Margin) มีระดับต่ำกว่า 17,100 ต่อสัญญา หรือหมายความว่า นักลงทุนประสบภาวะขาดทุน ประมาณ 800 บาททอง หรือคิดเป็นยอดเงินประมาณ 4 หมื่นบาทต่อสัญญา หมายความว่านักลงทุนได้เริ่มต้น Initial Margin ที่ระดับ 5.7 หมื่นบาทพอดี 
ดังนั้น เมื่อเงินคำประกันเริ่มต้นเข้าสู่ระดับ 1.7 หมื่นบาท หลังจากปรับเกณฑ์ Mark to Market แล้ว จะเข้าสู่จุดที่เรียกว่า Forced Close ซึ่งตรงนี้เป็นจุดสำคัญที่นักลงทุนจะต้องเข้าใจ เพราะเมื่อเงินค้ำประกันของคุณต่ำลงมาเรื่อยๆ จนมาเหลือเพียงระดับ 1.71 หมื่นบาทต่อสัญญา ก็จะเข้าสู่เกณฑ์การบังคับขาย ซึ่งจะต้องเข้าใจว่าก่อนจะถึงเกณฑ์ตรงนี้นักลงทุนเอง ก็จะต้องเข้าสู่ภาวะ Call Margin ซึ่งจะทราบด้วยตนเอง รวมทั้งจะทราบโดยมาร์เก็ตติง โทร.ตาม และแจ้งให้ท่านจะต้องเร่งเติมเงินเข้าสู่ระบบ ก่อนที่จะถึงจุด Forced Close 
จะเห็นได้ว่าถ้าท่านได้อ่าน 3 บทความแรกที่ผมเขียนไปแล้ว ก็จะเข้าใจได้ต่อเนื่อง ก่อนจะมาถึงคำนี้ซึ่งเป็นคำที่ 4 นี้คือระบบที่ดี ของการลงทุนที่แตกต่างออกไปจากการพนัน เพราะการลงทุน นักลงทุนจะต้องเริ่มต้นจากความเข้าใจในระบบการวางเงินค้ำประกัน และเมื่อขาดทุนถึงระดับหนึ่งก็จะมีการเร่งเพื่อให้เติมเงิน 
ถ้านักลงทุนต่างเพิกเฉยไม่ได้เติมเงิน Margin (Call Margin) ก็จะเข้าสู่ภาวะ Forced Close (บังคับปิดสถานะ) ซึ่งจะเห็นได้ว่าสัญญาณเตือนภัยจะเกิดขึ้นก่อนที่จะถึงจุดนี้ เพราะเราได้เคยเขียนเตือนแล้วว่า เมื่อนักลงทุนถูก Call Margin นอกจากจะเติมเงิน Margin แล้ว ท่านจะต้องกลับมาศึกษาวิเคราะห์ข้อมูลการลงทุนว่ายังถูกต้องเป็นไปตามสภาพของตลาดหรือไม่ 
เพราะในกรณีที่ตลาดมีการแกว่งขึ้นและลงการปรับความสมดุลของพอร์ตการลงทุนให้เหมาะสมกับสถานะการเงินของตัวเราและให้เหมาะสมกับแนวโน้มทิศทางของตลาดจึงเป็นเรื่องสำคัญอย่างยิ่ง และในที่สุดนักลงทุนซึ่งอ่านและเข้าใจใน 4 คำ ที่ผมได้กล่าวมาแล้ว ก็จะสามารถบริหารความเสี่ยงจากการลงทุนใน Gold Futures ได้อย่างดี และจะนำไปสู่ความรู้ความเข้าใจในการบริหารเงินลงทุนและการ บริหารพอร์ตการลงทุนอย่างถูกวิธีและมีหลักการ ซึ่งจะได้กล่าวในตอนต่อไป
วิเคราะห์สภาพตลาดทองคำและทิศทางราคาทองคำทางเทคนิค
ราคาทองคำแท่งซื้อเข้าวันจันทร์กับปิดตลาดในเช้าวันเสาร์ราคาเท่าเดิมที่ระดับ 16,950 บาท ดูเหมือนจะไม่เคลื่อนไหวไปไหน แต่ในระหว่างสัปดาห์ราคามีหลุดแนวรับสำคัญที่ระดับ 1,100 เหรียญสหรัฐลงมา และไปทำจุดต่ำสุดที่ระดับ 1,084 เหรียญสหรัฐ ในขณะที่แนวต้านด้านบนราคาถูกกดต่ำลงมาโดยตลอด ทำให้ราคาทองคำโดยส่วนใหญ่อยู่ใต้เส้นค่าเฉลี่ยเกือบทุกเส้น 
ในขณะที่บางวันความผันผวนของราคาก็ดึงให้ขึ้นไปเหนือเส้นค่าเฉลี่ยได้เป็นครั้งคราว นั่นหมายถึงทิศทางหรือแนวโน้มของราคาทองคำยังเป็นลักษณะ Sideway และค่อนไปในทิศทางขาลง โดยมีการแกว่งตัวของราคาอย่างมาก 
คาดว่าในสัปดาห์หน้าจะมีช่วงของการแกว่งตัวในระดับ 1,0801,118 เหรียญสหรัฐ ซึ่งถือว่าเป็นการแกว่งตัวในช่วงกว้าง นักลงทุนจึงควรปรับกลยุทธ์การลงทุนในลักษณะเดียวกันกับตลาดและควรเป็นกลยุทธ์ระสั้นมากเป็นรายวัน คือ 13 วัน
กรณีใช้กลยุทธ์ระยะยาวคงต้องเป็นลักษณะนักลงทุนทองคำแท่งเนื่องจากตลาดยังไม่มีความชัดเจนในทิศทางใดทิศทางหนึ่ง จึงจำเป็นต้องเข้าใจกลยุทธ์การลงทุนตามกันไปให้ถูกต้อง รวมทั้งจะต้องมีความเข้าใจในแนวรับและแนวต้านให้มากขึ้น ใช้กลยุทธ์ให้เหมาะสมกับตลาดซึ่งเป็นเรื่องสำคัญมากในขณะนี้ สนใจในการลงทุน Gold Futures ติดต่อ MTS GOLD FUTURES ช่วยท่านได้ โทร. 022225959